迴波樂 三十一
作者：王梵志
朝代：唐

paragraphs: 人生一世裏，能得幾時活？
迴己審思量，何忍相劫奪。
自命惜求死，煞他不記活。
布施覓聲名，不肯救飢渴。
口道願生天，不免地獄撮。
禮佛至頂盡，終歸被愴割。
一往陷三塗，窮劫不得脫。
寄語世間人，可（項校「不」）可浪夸闊。
各願尋其本，努力棄劫末。
迴心一念頃，萬事即解脫。